
Αρ 

ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Παράταση χρόνου - τροποποίηση και ολοκλήρω¬ 
ση επένδυσης της εταιρείας «Κ.Ο.ΑΝ.Ο. ΚΕΝΤΡΟ 
ΟΙΚΟΛΟΓΙΚΗΣ ΑΝΑΚΥΚΛΩΣΗΣ ΟΧΗΜΑΤΩΝ ΑΝΩ¬ 
ΝΥΜΗ ΕΛΛΗΝΙΚΗ ΕΤΑΙΡΕΙΑ με δ.τ. «Κ.Ο.ΑΝ.Ο. Α.Ε.» 
η οποία είχε υπαχθεί με την αριθ. 13733/ΔΒΕ1919/ 
ν. 3299/04/3-12-2010 (ΦΕΚ 1998/Β724-12-2010) 
απόφασηόπωςισχύειστιςδιατάξειςτουν.3299/2004 
άρθρο 3, παράγραφος 1, περίπτωση ε, υποπερί¬ 
πτωση χ. 

2 

Ανάκληση της 10225/ΔΒΕ1346/ν. 3299/04/6-9-2010 
(ΦΕΚ 1532/τ.Β77-9-2010) απόφασης υπαγωγής της 
επένδυσης της εταιρείας «ΑΦΟΙ ΚΩΝΣΤΑΝΤΙΝΙΔΗ 
ΑΝΩΝΥΜΗ ΒΙΟΤΕΧΝΙΚΗ - ΒΙΟΜΗΧΑΝΙΚΗ - ΝΑΥΤΙΛΙ¬ 
ΑΚΗ ΚΑΙ ΕΜΠΟΡΙΚΗ ΕΤΑΙΡΕΙΑ Α.Β.Β.Ε. & Ν.Ε.» η οποία 
έχει υπαχθεί στο ν. 3299/2004, όπως ισχύει (Άρθρο 
3, παράγραφος 1, περίπτωση ε, υποπερίπτωση χ). 

3 

Καθιέρωση υπερωριακής εργασίας υπαλλήλων 
του Αυτοτελούς Γραφείου Τύπου και Δημοσίων 
Σχέσεων του Υπουργείου Οικονομικών. 

4 

Εξαίρεση από την αναστολή άσκησης του δικηγο¬ 
ρικού λειτουργήματος, του Δημόπουλου Κωνστα¬ 
ντίνου του Ευαγγέλου, Ειδικού Συμβούλου στο 
Γραφείο του Γενικού Γραμματέα Μεταναστευτικής 
Πολιτικής του Υπουργείου Μεταναστευτικής Πο¬ 
λιτικής. 

5 

Επιβολή πολλαπλού τέλους για λαθρεμπορία κα¬ 
πνικών 5ΗΑΗΙΩ ΑΡΖΑΑίτου ΟΗΙΑΑΜ ΗΑΙΩΕΒ. 

6 

Έγκριση κυκλοφοριακής ρύθμισης που αφορά 
στην Τοπική Κοινότητα Αγίου Δη μητριού του Δή¬ 
μου Λήμνου. 

7 

Καθιέρωση υπερωριακής απογευματινής εργασί¬ 
ας για το μόνιμο προσωπικό και το προσωπικό με 
σχέση εργασίας ιδιωτικού δικαίου αορίστου και 
ορισμένου χρόνου όλων των υπηρεσιών του Δή¬ 
μου Ερυμάνθου για το Β' εξάμηνο του 2018. 

8 

Έγκριση υπερωριακής απασχόλησης υπαλλήλου 
του Δημοτικού Λιμενικού Ταμείου Σπετσών. 


ΑΠΟΦΑΣΕΙΣ 

0) 

Παράταση χρόνου -τροποποίηση και ολοκλήρω¬ 
ση επένδυσης της εταιρείας «Κ.Ο.ΑΝ.Ο. ΚΕΝΤΡΟ 
ΟΙΚΟΛΟΓΙΚΗΣ ΑΝΑΚΥΚΛΩΣΗΣ ΟΧΗΜΑΤΩΝ ΑΝΩ¬ 
ΝΥΜΗ ΕΛΛΗΝΙΚΗ ΕΤΑΙΡΕΙΑ με δ.τ. «Κ.Ο.ΑΝ.Ο. 
Α.Ε.» η οποία είχε υπαχθεί με την αριθ. 13733/ 
ΔΒΕ1919/ν. 3299/04/3-12-2010 (ΦΕΚ 1998/Β724- 
12-2010)απόφαση όπως ισχύει στις διατάξεις του 
ν. 3299/2004 άρθρο 3, παράγραφος 1, περίπτω¬ 
ση ε, υποπερίπτωση χ. 

Με την 67728/22/06/2018 απόφαση του Αναπληρωτή 
Υπουργού Οικονομίας και Ανάπτυξης εγκρίθηκε η Πα¬ 
ράταση χρόνου - τροποποίηση και ολοκλήρωση επέν¬ 
δυσης της εταιρείας «Κ.Ο.ΑΝ.Ο. ΚΕΝΤΡΟ ΟΙΚΟΛΟΓΙΚΗΣ 
ΑΝΑΚΥΚΛΩΣΗΣ ΟΧΗΜΑΤΩΝ ΑΝΩΝΥΜΗ ΕΛΛΗΝΙΚΗ 
ΕΤΑΙΡΕΙΑ με δ.τ. «Κ.Ο.ΑΝ.Ο. Α.Ε.» η οποία είχε υπαχθεί 
μετην αριθ. 13733/ΔΒΕ1919/ν. 3299/04/3-12-2010 (ΦΕΚ 
1998/Β724-12-2010)απόφαση όπως ισχύει στις διατάξεις 
του ν. 3299/2004 άρθρο 3, παράγραφος 1, περίπτωση ε, 
υποπερίπτωση χ. 

Εγκρίνεται η παράταση χρόνου μέχρι την 23-05-2017, 
σύμφωνα με τις διατάξεις του ν.4399/2016 (ΦΕΚ/Α7117/ 
22-6-2016) άρθρο 76 παρ. 1 α όπωςτροποποιήθηκε από 
το άρθρο 20 του ν. 4479/2017 και ισχύει. 

Εγκρίνεται η τροποποίηση της απόφασης υπαγωγής 
όπως ισχύει της εταιρείας «Κ.Ο.ΑΝ.Ο. ΚΕΝΤΡΟ ΟΙΚΟΛΟΓΙ¬ 
ΚΗΣ ΑΝΑΚΥΚΛΩΣΗΣ ΟΧΗΜΑΤΩΝ ΑΝΩΝΥΜΗ ΕΛΛΗΝΙΚΗ 
ΕΤΑΙΡΕΙΑ» με δ.τ. «Κ.Ο.ΑΝ.Ο.Α.Ε.» σύμφωνα με τις πιστο- 
ποιηθείσες δαπάνες της αριθ. πρωτ. 37899/ΔΒΠ516/ 
3-04-2018 έκθεσης του οργάνου έλεγχου, στο ποσό των 
338.275,68 ευρώ. 

Εγκρίνεται η ολοκλήρωση της επένδυσης και η ορι¬ 
στικοποίηση του κόστους της όπως προκύπτει από τη 
πιστοποίηση των δαπανών σύμφωνα με την πιστοποί¬ 
ηση της υπ' αριθ. 37899/ΔΒΠ516/3-04-2018 έκθεσης 
οργάνου έλεγχου ολοκλήρωσης και τις διατάξεις των 
παρ. 13 α και β του άρθρου 85 «Μεταβατικές διατάξεις» 
του ν. 4399/2016 και τις διατάξεις του ν. 3299/2004 όπως 
τροποποιήθηκε από το άρθρο 22 του ν. 4479/2017 και 
ισχύει στο ποσό των 338.275,68 ευρώ. 

• Ημερομηνία ολοκλήρωσης της επένδυσης ορίζεται 
η 23-05-2017. 

• Το ύψος της ιδίας συμμετοχής ορίζεται στο ποσό των 
διακοσίων δύο χιλιάδων εννιακοσίων εξήντα πέντε ευρώ 
και σαράντα ένα λεπτών (202.965,41 € ευρώ), ποσοστό 
60% του συνολικού προϋπολογισμού. 

• Το ύψος της επιχορήγησης ορίζεται στο ποσό των 
εκατόν τριάντα πέντε χιλιάδων τριακοσίων δέκα ευρώ 
και είκοσι επτά λεπτών (135.310,27€), ποσοστό 40% του 
συνολικού προϋπολογισμού. 

• Η επιχείρηση έχει την υποχρέωση να διατηρήσει τις 
θέσεις εργασίας (5,8 ΕΜΕ) όπως πιστοποιηθήκαν κατά 
την ολοκλήρωση της επένδυσης για πέντε έτη από την 
ημερομηνία ολοκλήρωσης, όπως αυτή αναφέρεται στη 
σχετική απόφαση ολοκλήρωσης σύμφωνα με το άρθρο 
5 παρ. 1 α ν. 4242/2014 (ΦΕΚ 50/Α728-2-14) και το άρθρο 
85 παρ. 10β του ν. 4399/2016 (ΦΕΚ 117/Α722-6-2016) και 
τις διατάξεις του ν. 3299/2004, όπως ισχύει καθώς και στη 
δημιουργία 4,2 νέων θέσεων απασχόλησης εκφρασμέ¬ 
νων σε ΕΜΕ, που δεν δημιούργησε κατά την ολοκλήρω¬ 
ση και που είχαν ορισθεί στην απόφαση υπαγωγής σύμ¬ 
φωνα με την υπουργική απόφαση 49901 (ΦΕΚ 3076/Β7 
21-11-2012, άρθρο 3 και άρθρο 2 παρ. 1 περ. β ίί) και τις 
διατάξεις του ν. 3299/2004 όπως ισχύει 

Εγκρίνεται η μερική κατάπτωση εγγυητικής επιστολής 
τηςΤράπεζας Πειραιώς αριθμό 2850529158/30-12-2010 
ύψους 160.748,50 € για το ποσό των 10.824,73 € ευρώ 
(πλέον των νόμιμων τόκων υπολογιζόμενων από την 
ημέρα καταβολής της επιχορήγησης). 

Εγκρίνεται η επιστροφή της εγγυητικής επιστολής με 
αριθμό 2850529158/30-12-201 ΟτηςΤράπεζας Πειραιώς 
(160.748,50 €) 

Ημερομηνία Γνωμοδοτικής Επιτροπής 22/5/2018. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Ο Αναπληρωτής Υπουργός 

ΑΛΕΞΑΝΔΡΟΣ ΧΑΡΙΤΣΗΣ 


( 2 ) 

Ανάκληση της 10225/ΔΒΕ1346/Ν. 3299/04/ 
6-9-2010 (ΦΕΚ 1532/τ.Β /7-9-2010) απόφασης 
υπαγωγής της επένδυσης της εταιρείας «ΑΦΟΙ 
ΚΩΝΣΤΑΝΤΙΝΙΔΗ ΑΝΩΝΥΜΗ ΒΙΟΤΕΧΝΙΚΗ - ΒΙΟ¬ 
ΜΗΧΑΝΙΚΗ - ΝΑΥΤΙΛΙΑΚΗ ΚΑΙ ΕΜΠΟΡΙΚΗ ΕΤΑΙ¬ 
ΡΕΙΑ Α.Β.Β.Ε. & Ν.Ε.» η οποία έχει υπαχθεί στο 
ν. 3299/2004, όπως ισχύει (Άρθρο 3, παράγρα¬ 
φος 1, περίπτωση ε, υποπερίπτωση χ). 

Με την 67397/22-6-2018 απόφαση του Αναπληρω¬ 
τή Υπουργού Οικονομίας και Ανάπτυξης εγκρίνεται 
η ανάκληση της με αριθμό πρωτ. 10225/ΔΒΕ1346/ 
ν. 3299/04/6-9-2010 (ΦΕΚ 1532/τ.Β77-9-2010) απόφα¬ 
σης υπαγωγής της επένδυσης της εταιρείας «ΑΦΟΙ ΚΩΝ- 
ΣΤΑΝΤΙΝΙΔΗ ΑΝΩΝΥΜΗ ΒΙΟΤΕΧΝΙΚΗ - ΒΙΟΜΗΧΑΝΙΚΗ - 
ΝΑΥΤΙΛΙΑΚΗ ΚΑΙ ΕΜΠΟΡΙΚΗ ΕΤΑΙΡΕΙΑ Α.Β.Β.Ε. & Ν.Ε.» 
σύμφωνα με τις διατάξεις του άρθρου 10 (παρ. 2.Α) του 
ν. 3299/2004, όπως ισχύει. 

Ημερομηνία Γνωμοδοτικής Επιτροπής 22/5/2018. 


Η περίληψη αυτή να δημοσιευθεί στην Εφημερίδα της 
Κυβερνήσεως. 

Ο Αναπληρωτής Υπουργός 

ΑΛΕΞΑΝΔΡΟΣ ΧΑΡΙΤΣΗΣ 


Αριθμ. 2/50098/0004 (3) 

Καθιέρωση υπερωριακής εργασίας υπαλλήλων 
του Αυτοτελούς Γραφείου Τύπου και Δημοσίων 
Σχέσεων του Υπουργείου Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1 .Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα που κυ¬ 
ρώθηκε με το άρθρο πρώτο του π.δ. 63/2005 (ΦΕΚ 98/ 
Α722.04.2005). 

2. Τις διατάξεις του άρθρου 20 του Κεφαλαίου Β' 
«Διατάξεις αρμοδιότητας Υπουργείου Οικονομικών» 
του ν. 4354/2015 (ΦΕΚ 176/Α716.12.2015) «Διαχείριση 
των μη εξυπηρετούμενων δανείων, μισθολογικές ρυθ¬ 
μίσεις και άλλες επείγουσες διατάξεις εφαρμογής της 
συμφωνίας δημοσιονομικών στόχων και διαρθρωτικών 
μεταρρυθμίσεων». 

3. Το π.δ. 142/2017 «Οργανισμός Υπουργείου Οικονο¬ 
μικών» (ΦΕΚ Α' 181). 

4. Το π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και 
Υφυπουργών » (ΦΕΚ 116/τ.Α723.09.2015). 

5. Την αριθμ. 2/17805/0022/13.03.2013 κοινή υπουργι¬ 
κή απόφαση (ΦΕΚ 662/Β 1 2 3 4 5 6 7 8 ) με θέμα: «Καθορισμός αποδο¬ 
χών των δημοσιογράφων που απασχολούνται με σχέση 
εργασίας ιδιωτικού δικαίου στους φορείς που υπάγονται 
στο πεδίο εφαρμογής της παρ. 1 του άρθρου 4 και της 
παρ. Ια του άρθρου 31 του ν. 4024/2011 (ΦΕΚ 226/Α'), 
όπως ισχύει». 

6. Σύμφωνα με το άρθρο 2 παρ. 3 του π.δ. 142/2017 
«της Γενικής Γραμματείας του Υπουργείου Οικονομικών 
προΐσταται Διοικητικός Γραμματέας που υπάγεται στον 
Υπουργό. Μέχρι την πλήρωση της θέσεως του Διοικητι¬ 
κού Γραμματέα σύμφωνα με τις διατάξεις του Μέρους Α' 
του ν. 4369/2016 (Α' 33), καθήκοντα Διοικητικού Γραμμα¬ 
τέα, Προϊσταμένου της Γενικής Γραμματείαςτου Υπουρ¬ 
γείου Οικονομικών, θα ασκεί ο Προϊστάμενος της Γενικής 
Γραμματείας Πληροφοριακών Συστημάτων». 

6. Τη με αριθμ. 2/31029/ΔΕΠ/6-5-2016 εγκύκλιο της Δ/ 
νσης Εισοδηματικής Πολιτικής. 

7. Το γεγονός ότι παρίσταται ανάγκη παροχής εργασί¬ 
ας πέρα από το κανονικό ωράριο, σε τρεις (3) υπαλλή¬ 
λους του Γραφείου Τύπου και Δημοσίων Σχέσεων του 
Υπουργείου Οικονομικών, προκειμένου να αντιμετωπι- 
σθούν έκτακτες υπηρεσιακές ανάγκες. 

8. Την αριθ. ΔΟΔΑ0000434ΕΞ2018/11.01.2018 απόφα¬ 
ση δέσμευσης πίστωσης της Δ/νσης Οικονομικής Διαχεί¬ 
ρισης που αφορά μεταξύ άλλων υπερωριακή εργασία 

υπαλλήλων στο Γραφείο Τύπου και Δημοσίων Σχέσεων 
του Υπουργείου Οικονομικών (ΑΔΑ: 6ΠΠΚΗ-ΓΤΞ). 

10.Το γεγονός ότι από την απόφαση αυτή προκαλείται 
συνολική δαπάνη δύο χιλιάδων διακοσίων ευρώ (2.200€) 
περίπου η οποία θα καλυφθεί από τις εγγεγραμμένες 
πιστώσεις Ειδικού Φορέα 23 - 110 και ΚΑΕ 0511, οικο¬ 
νομικού έτους 2018, αποφασίζουμε: 

1. Εγκρίνουμε την καθιέρωση απογευματινής υπε- 
ρωριακής εργασίας για δύο (2) δημοσιογράφους που 
απασχολούνται με σχέση εργασίας ιδιωτικού δικαίου 
ορισμένου χρόνου στο Αυτοτελές Γραφείο Τύπου και 
Δημοσίων Σχέσεων του Υπουργείου Οικονομικών καθώς 
και για μία (1) μόνιμη υπάλληλο του Υπουργείου Οικονο¬ 
μικών που κατέχει οργανική θέση στο ανωτέρω Γραφείο, 
από τη δημοσίευση της παρούσας και έως 31.12.2018 
για μέχρι (120) ώρες συνολικά ο καθένας. 

2. Η κατανομή των ωρών, θα γίνεται με απόφαση του 
Δ/ντή του πολιτικού γραφείου του Υπουργού Οικονομι¬ 
κών, και σύμφωνα με τις εκάστοτε υπηρεσιακές ανάγκες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουνίου 2018 

Ο Υπουργός 

ΕΥΚΛΕΙΔΗΣ ΤΣΑΚΑΛΩΤΟΣ 


Αριθμ. 1306 _ (4) 

Εξαίρεση απάτην αναστολή άσκησης του δικη¬ 
γορικού λειτουργήματος, του Δημόπουλου Κων¬ 
σταντίνου του Ευαγγέλου, Ειδικού Συμβούλου 
στο Γραφείο του Γενικού Γραμματέα Μεταναστευ- 
τικής Πολιτικής του Υπουργείου Μεταναστευτι- 
κής Πολιτικής. 

ΟΙ ΥΠΟΥΡΓΟΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ - 
ΜΕΤΑΝΑΣΤΕΥΤΙΚΗΣ ΠΟΛΙΤΙΚΗΣ 

Έχοντας υπόψη: 

Ι.Τις διατάξεις των παρ.14,15,16 του άρθρου 55 και 
της παρ.8 του άρθρου 57 του «Κώδικα Νομοθεσίας για 
την Κυβέρνηση και τα κυβερνητικά όργανα» που κυρώ¬ 
θηκε με το άρθρο πρώτο του π.δ. 63/2005 (ΦΕΚ Α798), 
όπως τροποποιήθηκε και ισχύει. 

2. Το π.δ. 122/2017 «Οργανισμός Υπουργείου Μετα- 
ναστευτικής Πολιτικής» (ΦΕΚ Α' 149). 

3. Το π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής, και Υπουργείου Ψηφιακής Πολιτικής, Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων» (Α' 208). 

4. Το π.δ. 22/2018 «Διορισμός Υπουργών, Αναπληρωτή 
Υπουργού και Υφυπουργών» (ΦΕΚ Α’37). 


5. Την παρ. 6 του άρθρου 28 του ν. 2190/1994 (Α' 28), 
όπως ισχύει. 

6. Το άρθρο 9 του Κεφαλαίου Β' του ν. 4354/2015 «Μι- 
σθολογικές ρυθμίσεις των υπαλλήλων του Δημοσίου, 
των ΟργανισμώνΤοπικής Αυτοδιοίκησης (Ο.Τ.Α.) πρώτου 
και δεύτερου βαθμού, των Νομικών Προσώπων Δημο¬ 
σίου (Ν.Π.Δ.Δ.) και Ιδιωτικού Δικαίου (Ν.Π.Ι.Δ.), καθώς 
και των Δ.Ε.Κ.Ο. του κεφ. Α’ του ν. 3429/2005 (Α' 314) και 
άλλες μισθολογικές διατάξεις». (Α' 176). 

7. Τιςδιατάξειςτηςπαρ.1 του άρθρου 31 τουν.4194/2013 
«Κώδικας Δικηγόρων» (Α’208). 

8. Την υπ’ αριθμ. 18644/6.6.2017 κοινή απόφαση του 
Πρωθυπουργού και του Υπουργού Μεταναστευτικής 
Πολιτικής, περί διορισμού του Ηλία - Μιλτιάδη Κλάπα, 
στη θέση του Γενικού Γραμματέα Μεταναστευτικής 
Πολιτικής του Υπουργείου Μεταναστευτικής Πολιτικής 
(Υ.Ο.Δ.Δ. 297). 

9. Την υπ’ αριθμ. πρωτ. 31018/15.9.2017 απόφαση 
Πρόσληψης του Κωνσταντίνου Δημόπουλου του Ευάγ¬ 
γελου (Α.Δ.Τ.: Π 265633), με σύμβαση εργασίας ιδιωτικού 
δικαίου ορισμένου χρόνου, σε θέση ειδικού Συμβού¬ 
λου, κατηγορίας ΠΕ με Μ.Κ.15, στο γραφείο του Γενικού 
Γραμματέα Μεταναστευτικής Πολιτικής του Υπουργεί¬ 
ου Μεταναστευτικής Πολιτικής, για την υποστήριξη 
του έργου του, (ΦΕΚ. 502/τ.ΥΟΔΔ/13-10-2017), (Α.Δ.Α: 
60Κ2465ΧΘΕ-ΦΘΦ), όπου αναφέρεται η από 25/8/2017 
σύμβαση εργασίας ιδιωτικού δικαίου ορισμένου χρόνου. 

10. Την υπ’ αριθμ. πρωτ. 919/20-02-2018 απόφαση 
Ανανέωσης Σύμβασης Ι.Δ.Ο.Χ. του Κωνσταντίνου Δη¬ 
μόπουλου του Ευαγγέλου (Α.Δ.Τ.: Π 265633)σε θέση Ει¬ 
δικού Συμβούλου, κατηγορίας ΠΕ με Μ.Κ. 15, στο γρα¬ 
φείο του Γενικού Γραμματέα Μεταναστευτικής Πολιτικής 
του Υπουργείου Μεταναστευτικής Πολιτικής, για την 
υποστήριξη του έργου του, (ΦΕΚ. 204/τ.ΥΟΔΔ/11-04- 
2018), (Α.Δ.Α: 6ΑΗ9465ΧΘΕ-6ΛΒ), όπου αναφέρεται η 
από 25/2/2018 ανανέωση σύμβασης εργασίας ιδιωτικού 
δικαίου ορισμένου χρόνου. 

11 .Τη με αριθμ. πρωτ. 1306/12-03-2018 σχετική αίτη¬ 
ση του στην υπηρεσία μας. 

12. Το από 04-01-2018 Πιστοποιητικό του Δικηγορικού 
Συλλόγου Αθηνών, αποφασίζουμε: 

Εξαιρούμε από την αναστολή της άσκησης του δικηγο¬ 
ρικού λειτουργήματος,τον Κωνσταντίνο Δημόπουλοτου 
Ευαγγέλου (Α.Δ.Τ. Π 265633), που υπηρετεί σε θέση Ειδι¬ 
κού Συμβούλου, κατηγορίας ΠΕ, με Μ.Κ. 15, στο γραφείο 
του Γενικού Γραμματέα Μεταναστευτικής Πολιτικής του 
Υπουργείου Μεταναστευτικής Πολιτικής Ηλία - Μιλτιάδη 
Κλάπα, από 25-02-2018, και για όσο χρονικό διάστημα 
ασκεί τα καθήκοντά του στην ανωτέρω θέση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μάίου2018 

Οι Υπουργοί 

Διοικητικής Μεταναστευτικής 

Ανασυγκρότησης Πολιτικής 

ΟΛΓΑ ΓΕΡΟΒΑΣΙΛΗ ΔΗΜΗΤΡΙΟΣ ΒΙΤΣΑΣ 

Τεύχος Β'2992/25.07.2018 


(5) 

Επιβολή πολλαπλού τέλους για λαθρεμπορία κα¬ 
πνικών 5ΗΑΗΙΟ ΑΡΖΑΑΙ του ΟΗΙΜ.ΑΜ ΗΑΙΟΕΚ. 

Δυνάμει της 387/15/2018 καταλογιστικής πράξης του 
Προϊσταμένου του Τελωνείου Αθηνών που εκδόθηκε 
την 11.05.2018, σύμφωνα με τις διατάξεις των άρθρων 
142 παρ. 2,152 παρ. 1,119Α παρ. 2 και 155 παρ. 2 εδ. ζ' 
του ν. 2960/2001 «ΕθνικούΤελωνειακού Κώδικα», αφορά 
λαθρεμπορία 155 πακέτων τσιγάρων, που διαπιστώθηκε 
την 05.06.2014 στο Αιγάλεω Αττικής (σχετ. η με αρ. πρωτ. 
3008/14/58-α/06-06-2014 μηνυτήρια αναφορά του Α' 
Τμήματος Ασφαλείας Αιγάλεω), και δημοσιεύεται σύμ¬ 
φωνα με το άρθρο 152 παρ. 5 του ιδίου ως άνω νόμου: 

1. Προσδιορίστηκαν οι δασμοί και λοιποί φόροι που 
αναλογούν στο αντικείμενο της λαθρεμπορίας στο συ¬ 
νολικό ποσό των πεντακοσίων πενήντα ευρώ και οκτώ 
λεπτών (550,08€), εκ των οποίων Εισαγωγικός Δασμός 
63,39 €, Φ.Π.Α.111,59€ και Ειδικός Φόρος Κατανάλω¬ 
σης 375,10€ (Πάγιος Ε.Φ.Κ.255,75€ + Αναλογικός Ε.Φ.Κ. 
119,35 €). 

2. Επιβλήθηκε στον υπαίτιο, 5ΗΑΗΙΩ ΑΡΖΑΑΙ του 
ΟΗΘΕΑΜ ΗΑΙΟΕΚ και της ΚΑ500Ε ΒΙΒΙ, γεν. το 1980 στο 
Πακιστάν, κάτοχο του με αρ. 10601/1 Δελτίου Αιτήσα- 
ντος Άσυλο Αλλοδαπού, με τελευταία γνωστή διαμονή 
στο Αιγάλεω, οδός Έβρου αρ. 21, και νυν αγνώστου δι¬ 
αμονής, με Α.Φ.Μ. 165300453, πολλαπλό τέλος συνολι¬ 
κού ποσού χιλίων εξακοσίων πενήντα ευρώ και είκοσι 
τεσσάρων λεπτών (1.650,24 €), ήτοι το τριπλάσιο των 
αναλογούντων στα υπό τα κρίση καπνικά δασμών και 
φόρων, σύμφωνα με τη διάταξη του άρθρου 150 παρ. 
1 του ν. 2960/2001, το οποίο υπόκειται σεΤ.Χ. και Ο.Γ.Α. 
(2,4%), κατά την είσπραξη του, σύμφωνα με τον Κώδικα 
περίΤελών Χαρτοσήμου. 

Κατά της ως άνω καταλογιστικής πράξης επιτρέπεται 
προσφυγή ενώπιον των αρμοδίων Διοικητικών Δικαστη¬ 
ρίων, εντός τριάντα (30) ημερών από την επομένη της 
δημοσίευσής της στο Φ.Ε.Κ. 

Ο Προϊστάμενος του Τελωνείου 
ΑΓΓΕΛΟΣ ΛΥΜΠΕΡΗΣ 


Αριθμ. 37914/ΜΟΕ (6) 

Έγκριση κυκλοφοριακής ρύθμισης που αφορά 
στηνΤοπική Κοινότητα Αγίου Δημητρίου του Δή¬ 
μου Λήμνου. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις: 

• του ν. 2503/1997 (ΦΕΚ107/Α') «Διοίκηση, Οργάνωση, 
Στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις», 

■ του ν. 3852/2010 (ΦΕΚ 87/Α ) «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης», 


• του π.δ. 143/2010 (ΦΕΚ 236/Α - ) «Οργανισμός της 
Αποκεντρωμένης Διοίκησης Αιγαίου», 

• των άρθρων 52 παρ. 1,52Α και 109 του ν. 2696/1999 
(ΦΕΚ 57/Α) «Κύρωση του Κώδικα Οδικής Κυκλοφορίας», 
όπως ισχύουν, 

■ της πράξης 4 του Υπουργικού Συμβουλίου της 
06-02-2015 (ΦΕΚ 24/Α706-02-2015) και το άρθρο 56 του 
ν. 4257/2014 (ΦΕΚ 93/Α714-04-2014) περί άσκησης κα¬ 
θηκόντων Γενικού Γραμματέα όταν η θέση είναι κενή, 
σε συνδυασμό με το άρθρο 28 παρ. 1 του ν. 4325/2015 
(ΦΕΚ 47/Α711-05-2015), 

• τις υπ' αριθ. 49/2012,1115/2012 και 819/2013 απο¬ 
φάσεις του Δ'Τμήματος του Συμβουλίου της Επικράτειας, 
αναφορικά με τη διαδικασία θέσπισης κυκλοφοριακών 
και άλλων συναφών ρυθμίσεων από τους ΟΤΑ για τις 
οδούς αρμοδιότητάς τους, 

•το αριθ.πρωτ. 15109/13.05.2013 έγγραφο του Υπουρ¬ 
γείου Εσωτερικών με θέμα «Εγκρίσεις αποφάσεων συλ¬ 
λογικών οργάνων των ΟΤΑ που αφορούν μέτρα ρύθμι¬ 
σης οδικής κυκλοφορίας από τους Γενικούς Γραμματείας 
Αποκεντρωμένων Διοικήσεων», 

• της αριθ. πρωτ οικ. 53774/6893/01.10.2013 απόφα¬ 
σης της Γενικής Γραμματέως Αποκεντρωμένης Διοίκη¬ 
σης Αιγαίου που αφορά την ανάθεση στην Δ/νση Τεχνι¬ 
κού Ελέγχου της άσκησης της αρμοδιότητας έγκρισης 
αποφάσεων ΟΤΑ της χωρικής αρμοδιότητας της Απο¬ 
κεντρωμένης Διοίκησης Αιγαίου περί κυκλοφοριακών 
ρυθμίσεων, 

•της υπ'αριθ. 14192/15.05.2017 (ΦΕΚ 250/Υ.Ο.Δ.Δ./ 
26.05.2017) απόφασης του Υπουργού Εσωτερικών περί 
διορισμού του Νικόλαου θεοδωρίδη ως Συντονιστή της 
Α.Δ. Αιγαίου, 

• της με ΑΠ 32950/06-06-2017 (με ΑΔΑ 65ΦΟΡ11-1ΣΨ 
και ΦΕΚ 2034/Β/2017) απόφασης του Συντονιστή ΑΔ 
Αιγαίου με θέμα «Μεταβίβαση αρμοδιοτήτων και παρο¬ 
χή εξουσιοδότησης υπογραφής πράξεων και εγγράφων 
"Με εντολή Συντονιστή" στον Προϊστάμενο της Γενικής 
Διεύθυνσης Χωροταξικής και Περιβαλλοντικής Πολιτικής 
της Αποκεντρωμένης Διοίκησης Αιγαίου και στους Προ¬ 
ϊσταμένους των οργανικών μονάδων αυτής». 

2. Την υπ'αριθ. 34/2018 απόφαση του Δημοτικού Συμ¬ 
βουλίου Λήμνου (ΑΔΑ:ΩΖΚΙΩΛΘ-Ι0Φ) και την με αριθ. 
πρωτ.: οικ.18531/12.12.2017 εισήγηση και μελέτη από 
την Τεχνική Υπηρεσία του Δήμου Λήμνου. 

3. Το αριθ. πρωτ. 36539/25.6.2018 έγγραφο του Τμή¬ 
ματος Διοίκησης Νομού Λέσβου της Δ/νσης Διοικητι¬ 
κού - Οικονομικού Βορείου Αιγαίου ΑΔΑ, σύμφωνα με 
το οποίο η υπ'αριθ. 34/2018 απόφαση του Δημοτικού 
Συμβουλίου Λήμνου είναι νομοτύπως ληφθείσα. 

4. Το γεγονός ότι για την εφαρμογή της υπ' αριθ. 
34/2018 απόφασης του Δημοτικού Συμβουλίου Λή¬ 
μνου προκαλείται δαπάνη που θα βαρύνει τον προϋ¬ 
πολογισμό του Δήμου Λήμνου και συγκεκριμένα τον 
Κ.Α 70.7135.001 με τίτλο «Προμήθεια πληροφοριακών 
πινακίδων και πινακίδων οδοσήμανσης και οδικής ασφά¬ 
λειας» έτους 2018 με εγγεγραμμένη πίστωση 3.000,00€ 
συμπεριλαμβανομένου Φ.Π.Α., σύμφωνα με το αριθ. 
πρωτ: 6783/16.5.2018 έγγραφο της Διεύθυνσης Οικο¬ 
νομικής Υπηρεσίας Δήμου Λήμνου, αποφασίζουμε: 

Εγκρίνουμε την κυκλοφοριακή ρύθμιση στην Τοπική 
Κοινότητα Αγίου Δημητρίου του Δήμου Λήμνου και συ¬ 
γκεκριμένα την τοποθέτηση κατακόρυφων πινακίδων 
σήμανσης (Ρ-2), στις θέσεις με ενδεικτικές συντεταγμένες 
κατά ΕΓΣΑ '87 ως εξής: 


ΘΕΣΗ 

ΣΥΝΤΕΤΑΓΜΕΝΕΣ 
ΚΑΤΑ ΕΓΣΑ '87 


ΠΙΝΑΚΙΔΑ 

Α/Α 

X 

Ψ 

0 

598168 

4418281 

Ρ-2 

1 

598157 

4418270 

Ρ-2 


με τις εξής προϋποθέσεις: 

1. Να λαμβάνεται μέριμνα, ώστε με την εφαρμογή των 
προτεινόμενων κυκλοφοριακών ρυθμίσεων να μην επη¬ 
ρεάζονται οι υπηρεσίες των μέσων οδικής μαζικής μετα¬ 
φοράς. Οποιαδήποτε μεταβολή υπηρεσιών των Μέσων 
Οδικής Μαζικής Μεταφοράς ήθελε προκύψει συνέπεια 
εφαρμογής της παρούσας θα υλοποιείται αυστηρά και 
μόνο κατόπιν έκδοσης εγκριτικής Απόφασης του κατά 
περίπτωση αρμοδίου οργάνου. 

2. Από την εφαρμογή των προτεινομένων κυκλοφο- 
ριακών ρυθμίσεων δεν θα πρέπει να επηρεάζονται δυ- 
σμενώς τα Άτομα με Αναπηρία (ΑμεΑ). 

3. Τα μέτρα πουλαμβάνονται με την παρούσα απόφα¬ 
ση να ισχύουν από την τοποθέτηση των οικείων πινακί¬ 
δων σήμανσης, των σηματοδοτών ή των διαγραμμίσεων 
στο οδόστρωμα, εκτός αν κατά τον χρόνο ισχύος των 
μέτρων αυτών η κυκλοφορία ρυθμίζεται από στελέχη 
της αρμόδιας Αστυνομικής Αρχής. 

4. Την αυτοδίκαιη ανάκλησή της, σε περίπτωση μη 
τήρησης των όρων και των προϋποθέσεων που έχουν 
τεθεί από τους αρμόδιους φορείς καθώς και με την από¬ 
φαση αυτή. 

5. Τη μη νομιμοποίηση τυχόν παράνομων ενεργειών. 

6. Την παρακολούθηση της ακριβούς εκτέλεσης των 
όρων που έχουν τεθεί με αυτή από τις Αρχές προς τις 
οποίες αποστέλλεται, στα πλαίσια των αρμοδιοτήτων 
τους. 

7. Να τηρούνται απαρέγκλιτα τα όσα αναγράφονται 
στην εισήγηση και μελέτη από την Τεχνική Υπηρεσία 
του Δήμου Λήμνου, βάσει των οποίων ελήφθη η εν λόγω 
απόφαση του Δημοτικού Συμβουλίου Λήμνου. 

Η ασφάλεια οδικής κυκλοφορίας, οι απαραίτητες ση¬ 
μάνσεις και η ενημέρωση των πολιτών που άπτονται 
των παραπάνω κυκλοφοριακών ρυθμίσεων αποτελούν 
μέριμνα και ευθύνη του Δήμου. 

Η παρούσα δεν καλύπτει και δεν υποκαθιστά λοιπές 
απαιτούμενες κατά νόμο προβλεπόμενες στην περίπτω¬ 
ση γνωμοδοτήσεις (π.χ. Συμβουλίου Αρχιτεκτονικής) και 
αδειοδοτήσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς 28 Ιουνίου 2018 

Με εντολή Συντονιστή 
Αποκεντρωμένης Διοίκησης 
Ο Αναπληρωτής Προϊστάμενος 
Διεύθυνσης Τεχνικού Ελέγχου 

ΚΩΝ/ΝΟΣ ΝΤΟΥΦΕΞΗΣ 


Αριθμ. 4374 _ (7) 

Καθιέρωση υπερωριακής απογευματινής εργα¬ 
σίας για το μόνιμο προσωπικό και το προσωπικό 
με σχέση εργασίας ιδιωτικού δικαίου αορίστου 
και ορισμένου χρόνου όλων των υπηρεσιών του 
Δήμου Ερυμάνθου για το Β' εξάμηνο του 2018. 

Ο ΔΗΜΑΡΧΟΣ ΕΡΥΜΑΝΘΟΥ 

Έχοντας υπόψη: 

1 .Τις διατάξειςτης παρ.1 του άρθρου 58 (περί αρμοδι¬ 
οτήτων Δημάρχου) του ν. 3852/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης». 

2. Τις διατάξεις του άρθρου 20 (περί υπερωριακής 
εργασίας απογευματινών ωρών μέχρι 120 ώρες ανά 
υπάλληλο, ανά εξάμηνο) του ν. 4354/2015 «Μισθολογι- 
κές ρυθμίσεις των υπαλλήλων του Δημοσίου, των ΟΤΑ 
α' και β' βαθμού, των Ν.Π.Δ.Δ και Ν.Π.Ι.Δ, καθώς και των 
ΔΕΚΟ του κεφ. Α'του ν. 3429/2005 (314 Α') και άλλες 
μισθολογικές διατάξεις». 

3. Το γεγονός ότι απαιτείται πρόσθετη απασχόληση 
προσωπικού του Δήμου, πέραν από τις ώρες υποχρε¬ 
ωτικής εργασίας, λαμβανόμενης υπόψη της γενικής 
μείωσης του προσωπικού, λόγω συνταξιοδοτήσεων 
και του περιορισμού των προσλήψεων για την κάλυψη 
των παρακάτω αναγκών που προκύπτουν για την εύ¬ 
ρυθμη λειτουργία της υπηρεσίας καθαριότητας, όπου 
το υπηρετούν προσωπικό δεν μπορεί να αντιμετωπίσει 
στο κανονικό του ωράριο τις ανάγκες αποκομιδής των 
απορριμμάτων και πλύσης κάδων. 

4. Την αναγκαιότητα πρόληψης και αποκατάστασης 
των ζημιών μετά από σφοδρές κακοκαιρίες, θεομηνίες 
και έντονα καιρικά φαινόμενα που πλήττουν συχνά τον 
ορεινό Δήμο Ερυμάνθου. 

5. Την αναγκαιότητα πρόληψης και καταστολής των 
πυρκαγιών και γενικότερα για τις ανάγκες πυρασφάλειας 
και πυροπροστασίας. 

6. Την ενίσχυση της υπηρεσίας καθαριότητας με αύξη¬ 
ση των δρομολογίων αποκομιδής απορριμμάτων, λόγω 
της αύξησης του εποχιακού πληθυσμού κατά την διάρ¬ 
κεια της θερινής περιόδου. 

7. Την αναγκαιότητα αποκατάστασης βλαβών των δι¬ 
κτύων ύδρευσης, άρδευσης και αποχέτευσης που προ- 
καλούνται σε χρόνο εκτός ωραρίου των υπαλλήλων του 
Δήμου και απαιτούν άμεση παρέμβαση. Για την συντή¬ 
ρηση των δικτύων αυτών που επεκτείνονται σε εκατο¬ 
ντάδες χιλιόμετρα, τα οποία λόγω της παλαιότητάς τους 
απαιτούν συνεχείς παρεμβάσεις, ιδίως κατά την θερινή 
περίοδο κατά την οποία υπάρχει μεγάλη αύξηση στην 
κατανάλωση του νερού 

8. Την αναγκαιότητα επισκευής - συντήρησης και 
καθαρισμού των αγροτικών χωμάτινων δρόμων που 
εκτείνονται σε χιλιάδες χιλιόμετρα, λόγω της μεγάλης 
έκτασης του Δήμου (550.000 τ.μ.) και οι οποίοι χρειά¬ 
ζονται συνεχείς και άμεσες επεμβάσεις για την ομαλή 
επικοινωνία των κατοίκων και την λειτουργία των αγρο- 
τοκτηνοτροφικών μονάδων 

9. Την αναγκαιότητα άμεσης επισκευής και αποκα¬ 
τάστασης των δημοτικών δρόμων, οι οποίοι στην με- 

γάλη πλειοψηφία βρίσκονται σε κακή κατάσταση, την 
εκτέλεση επειγόντων τεχνικών έργων καθώς και την 
συντήρηση των δημοτικών σχολικών κτιρίων. Για την 
εκτέλεση όλων των παραπάνω εργασιών και παρεμβά¬ 
σεων είναι απαραίτητη η συμμετοχή και η συνεργασία 
των υπαλλήλων της τεχνικής υπηρεσίας, της υπηρεσίας 
ύδρευσης, άρδευσης και αποχέτευσης, καθώς και της 
υπηρεσίας Καθαριότητας (μηχανικοί, χειριστές, οδηγοί, 
υδραυλικοί, εργάτες). 

10. Την άσκηση νέων και επιπρόσθετων αρμοδιοτή¬ 
των που ανατέθηκαν στους Δήμους και εκείνων που 
μεταφέρθηκαν με την εφαρμογή του Καλλικράτη από 
τις πρώην Νομαρχιακές Αυτοδιοικήσεις (σχολικές επι¬ 
τροπές, έλεγχος βιβλιαρίων και προνοιακών επιδομάτων, 
θέματα εμπορίου, Υγείας Αγροτικού τομέα κ.α.), δίχως να 
υπάρχει πρόβλεψη για την εξασφάλιση και του ανάλογου 
προσωπικού. Οι πρόσθετες, αυξημένες και απαιτητικές 
αρμοδιότητες που συχνά βρίσκονται σε συγκεκριμένα 
και απαραβίαστα χρονοδιαγράμματα, έχουν σαν απο¬ 
τέλεσμα την ανάγκη υπερωριακής απασχόλησης του 
προσωπικού. 

11 .Τη συγκρότηση και τη λειτουργία των νέων οργά¬ 
νων και επιτροπών (εκτελεστικής μεταναστών, φιλικού 
διακανονισμού φορολογικών διαφορών, παραβατικότη- 
τας νέων κ.α.), οι οποίες λόγω αντικειμενικών δυσκολιών 
των μελών τους, συνεδριάζουν εκτός ωραρίου. Επίσης, 
η γραμματειακή υποστήριξη στις συνεδριάσεις των το¬ 
πικών συμβουλίων, (33 Τοπικά Συμβούλια) δημιουργούν 
νέες υποχρεώσεις απασχόλησης των υπαλλήλων στο 
δήμο, εκτός του καθιερωμένου ωραρίου. 

12. Την εισαγωγή νέων μεθόδων λειτουργίας για την 
διασφάλεια της διαφάνειας, όπως δεσμεύσεις πιστώ¬ 
σεων, ανάρτηση όλων των αποφάσεων στο διαδίκτυο, 
μηνιαία και τριμηνιαία ενημέρωση προς το Γενικό Λο¬ 
γιστήριο του κράτους και στα αρμόδια υπουργεία, τα 
οικονομικά στοιχεία των Δήμων, το Βιβλίο δεσμεύσεων 
και η αποστολή σε καθημερινή βάση στοιχείων για την 
εν γένει κατάσταση του Δήμου δημιουργούν επιπρό¬ 
σθετο φόρτο εργασίας. Ασφυκτικές προθεσμίες για 
την υποβολή σχεδίων προϋπολογισμού, σύνταξη ΟΠΔ 
(πρόγραμμα δράσης), στοχοθεσία, τρίμηνα εσόδων - 
εξόδων προϋπολογισμού, σύμφωνα με τις οδηγίες του 
παρατηρητηρίου. Η εκτέλεση έργων ΕΣΠΑ και η ανα¬ 
γκαιότητα προετοιμασίας και ωρίμανσης προτάσεων 
(μελέτες αδειοδοτήσεις κ.α.) για το Σ.Ε.Σ (Νέο ΕΣΠΑ) της 
προγραμματικής περιόδου 2014-2020. 

13. Την οριστικοποίηση των στοιχείων του Ισολογι¬ 
σμού και του Απολογισμού του Δήμου με μια σειρά ερ¬ 
γασιών που απαιτούνται (συμφωνίες όλων των λογαρια¬ 
σμών των δύο λογιστικών συστημάτων).Τις χρονοβόρες 
εργασίες για την τροποποίηση της απογραφής στα πάγια 
περιουσιακά στοιχεία (ακίνητα) του Δήμου. Τον έλεγχο 
της προηγούμενης χρήσης από τους Ορκωτούς Ελεγκτές 
με γενική ανταπόκριση σε όλες τις απαιτήσεις του ελέγ¬ 
χου. Την σύνταξη όλων των Οικονομικών καταστάσεων. 
Τ ις εργασίες τέλους χρήσης, κλείσιμο βιβλίων, μεταφορά, 
απογραφή χρήσης, καθώς και την παράλληλη παρακο¬ 
λούθηση των βιβλίων του Δήμου, εντός των ασφυκτικών 
προθεσμιών της αποστολής των οικονομικών στοιχείων 


στο Υπουργείο -κόμβο διαλειτουργικότητας και ΕΕΤΑΑ 
α.ε. 

Την επιφόρτιση με το αντικείμενο κοινωνικής αρωγής, 
το οποίο απαιτεί απασχόληση για τον Οικονομικό έλεγχο 
των αιτήσεων και της επίλυση διαφόρων θεμάτων που 
προκύπτουν. 

14. Την αναγκαιότητα υπερωριακής απασχόλησης 
υπαλλήλων στις Δημοτικές Ληξιαρχικές Ενότητες του 
Δήμου Ερυμάνθου (Φαρρών, Τριταίας, Λεοντίου, Καλε- 
ντζίου). 

15. Την αναγκαιότητα υπερωριακής απασχόλησης 
υπαλλήλου τήρησης των Πρακτικών Δημοτικού Συμ¬ 
βουλίου του Δήμου Ερυμάνθου. 

16. Την αναγκαιότητα υπερωριακής απασχόλησης της 
υπαλλήλου ανθρωπίνου δυναμικού, η οποία απασχολεί¬ 
ται με παράλληλα καθήκοντα εκκαθαριστή μισθοδοσίας, 
λόγω έλλειψης προσωπικού στο Δήμο, για την τήρηση 
προσωπικού μητρώου, για την κατάρτιση-επιμόρφωση 
και τις υπηρεσιακές μεταβολές του προσωπικού, σε συ¬ 
νεργασία με τον Δήμαρχο, Αντιδημάρχους και Προϊστα¬ 
μένους Τμημάτων, τις έκτακτες και κατεπείγουσες ανά¬ 
γκες προσλήψεων του Δήμου, την έγκαιρη προώθηση 
των μισθοδοσιών των υπαλλήλων (μόνιμων, ΙΔΟΧ, ΙΔΑΧ, 
οκταμήνων), αιρετών του Δήμου (Δημάρχου, Αντιδη- 
μάρχων, Προέδρου Δ.Σ. και Προέδρων Τοπικών Συμ¬ 
βουλίων) και απόδοσης των ασφαλιστικών εισφορών, 
σε συγκεκριμένες ημερομηνίες που ορίζονται από την 
Ενιαία Αρχή Πληρωμής. 

17. Τον περιορισμένο αριθμό των υπηρετούντων 
υπαλλήλων στο Δήμο. 

18. Τον προϋπολογισμό του Δήμου μας έτους 2018 
στον οποίο έχουν εγγράφει πιστώσεις στους κωδικούς 
Κ.Α: 00-6032 - 400,00 ευρώ, 10-6012 - 5.300,00 ευρώ, 
10-6022 - 500,00, 20-6012 - 500,00 ευρώ, 25-6012 - 
300,00 ευρώ, 30-6012 - 500,00 ευρώ, 30-6022 - 500,00 
ευρώ, 30-6042 - 250,00 ευρώ, αποφασίζουμε: 

Εγκρίνουμε την υπερωριακή απογευματινή απασχόλη¬ 
ση καθ' υπέρβαση του υποχρεωτικού ωραρίου (για την 
αντιμετώπιση εποχικών, έκτακτων ή επειγουσών υπη¬ 
ρεσιακών αναγκών) μέχρι 120 ώρες ανά υπάλληλο για 
το Β' εξάμηνο του έτους 2018 για όλους τους μόνιμους 
υπαλλήλους, τους υπαλλήλους ορισμένου και αορίστου 
χρόνου όλων των υπηρεσιών του Δήμου, που μισθοδο¬ 
τούνται σύμφωνα με τις διατάξεις του ν. 4354/2015 (ΦΕΚ 
176/2015-τ.Α'). 

Η κατανομή των ωρών απασχόλησης του προσωπι¬ 
κού ως ανωτέρω, θα γίνεται κάθε φορά ανάλογα με τις 
ανάγκες της υπηρεσίας. 

Από την απόφαση αυτή προκαλείται δαπάνη, που βα¬ 
ρύνει τους Κ.Α: 00-6032 - 400,00 ευρώ, 10-6012 - 5.300,00 
ευρώ, 10-6022 - 500,00,20-6012 - 500,00 ευρώ, 25-6012 - 
300,00 ευρώ, 30-6012 - 500,00 ευρώ, 30-6022 - 500,00 
ευρώ, 30-6042 - 250,00 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλανδρίτσα, 28 Ιουνίου 2018 
Ο Δήμαρχος 
ΘΑΝΟΣ ΚΑΡΠΗΣ 

Αριθμ. απόφ. 70/2018 (8) 

Έγκριση υπερωριακής απασχόλησης υπαλλήλου 
του Δημοτικού Λιμενικού Ταμείου Σπετσών. 

Ο ΠΡΟΕΔΡΟΣ ΤΟΥ ΔΗΜΟΤΙΚΟΥ ΛΙΜΕΝΙΚΟΥ 
ΤΑΜΕΙΟΥ ΣΠΕΤΣΩΝ 

Έχοντας λάβει υπόψη: 

1. Τις μισθολογικές διατάξεις του ν. 4354/2015. 

2. Του άρθρου 29 του ως άνω νόμου. 

3. Τις διατάξειςτου άρθρου 28, παργ. 2 του ν. 2738/1999. 

4. Το υπ'αριθ. οικ. 2/1015/ΔΕΠ/5.1.2016 έγγραφο του 
Υπουργείου Οικονομικών, Γενικό Λογιστήριο του Κρά¬ 
τους. 

5. Τον αριθμό των υπηρετούντων υπαλλήλων στο Δη¬ 
μοτικό Λιμενικό Ταμείο Σπετσών. 

6. Την αναγκαιότητα εκτέλεσης εργασιών πέραν του 
κανονικού ωραρίου από την μοναδική υπάλληλο του 
ΔΛΤΣ κατηγορίας ΔΕ Διοικητικού για τις κάτωθι εποχι¬ 
κού και έκτακτου χαρακτήρα υπηρεσιακές ανάγκες του 
Λιμενικού Ταμείου: 

■ Η τήρηση πρακτικών των συνεδριάσεων του Διοι¬ 
κητικού Συμβουλίου ΔΛΤΣ για το οικ. έτος 2018 η οποία 
πραγματοποιείται εκτός ωραρίου εργασίας. 

• Η τήρηση προγράμματος «Μισθοδοσίας- Ενιαία Αρ¬ 
χής πληρωμής-ΙΚΑ» 

•Τήρηση των νέων ηλεκτρονικών εφαρμογών «ΔΙΑΥ¬ 
ΓΕΙΑ», «Ηλεκτρονικό Μητρώο Δημοσίων Συμβάσεων», 
«Ψηφιακή υπογραφή» καθώς και συμμετοχή σε ημερίδες 
και συνέδρια εκπαίδευσης στις νέες εφαρμογές. 

• Έλεγχος των εισπραττομένων προστίμων ΚΟΚ 

• Είσπραξη λιμενικών τελών 

• Έλεγχος εσόδων από παραχωρήσεις χώρων 

• Έλεγχος εκτελουμένων έργων και εργασιών με επι¬ 
τόπια αυτοψία, αποφασίζει: 


1. Εγκρίνει την υπερωριακή απασχόληση της υπαλλή¬ 
λου του ΔΛΤΣ οικ. έτους 2018, για τις εργασίες οι οποίες 
περιγράφονται ανωτέρω, καθώς και την απασχόληση 
της επί των εκτάκτων αναγκών εάν αυτές προκύψουν. 

2. Ορίζεται ο αριθμός μιας (1) υπαλλήλου η οποία θα 
απασχοληθεί εκτός ωραρίου εργασίας της για τις ανα- 
φερθείσες εργασίες. 

3. Οι εργασίες θα πραγματοποιηθούν για το Β ’ εξάμη¬ 
νο του έτους 2018 και οι ώρες απογευματινής υπερωρι- 
ακής απασχόλησης δεν θα υπερβαίνουν τις 120 (εκατόν 
είκοσι)το εξάμηνο για την υπάλληλο. 

4. Η πραγματοποίηση των εργασιών θα βεβαιώνε¬ 
ται από τον πρόεδρο του Δ/Σ του ΔΛΤ Σπετσών και θα 
αποστέλλεται για έλεγχο και θεώρηση από το Ελεγκτικό 
Συνέδριο η δε καταβολή της υπερωριακής αμοιβής θα 
γίνεται μέσω ΕΑΠ. 

5. Η αμοιβή θα πραγματοποιηθεί μέσα στα όρια των 
πιστώσεων των ΚΑ 10.6022.0001 και 10.6052.001 προϋ¬ 
πολογισμού ΔΛΤΣ οικ. έτους 2018 χωρίς να επιτρέπεται 
επιβάρυνση του προϋπολογισμού Δημοσίων Επενδύ¬ 
σεων. 

6. Η δαπάνη που θα προκύψει από την ως άνω απα¬ 
σχόληση έχει ψηφισθεί και δεσμευτεί με την υπ' αριθ. 
126/2018 απόφαση του Δ/Σ. 

7. Το ύψος της υπερωριακής αμοιβής και των σχετι¬ 
κών κρατήσεων θα καθορίζεται από τις νέες ισχύουσες 
μισθολογικές διατάξεις τουν. 4354/2015. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπέτσες, 26 Ιουνίου 2018 
Ο Πρόεδρος 
ΓΕΩΡΓΙΟΣ ΘΥΜΑΡΑΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: \ν\ν\νλΧ.^χ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤττΤ^ ι :■ ' .'^ιΙΠ σοτ. Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























